jkorsvik/nowiki_second_scrape_merged huggingface dataset:
Sibapipunga

Sibapipunga er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, avlang, lyst rødbrun trebukk med hvite flekker. Antennene er tynne og noe lengre enn kroppen. Pronotum er sylindrisk uten tenner på sidene, dekkvingene har litt utstående "skuldre" og er litt avsmalnende bak disse.


== Utbredelse ==
Arten er kjent fra Costa Rica, Colombia og det vestlige Ecuador.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Hemilophini J. Thomson, 1868
Slekten Sibapipunga Martins & Galileo, 1993
Sibapipunga beckeri (Martins & Galileo, 1992)


== Kilder ==
Liste over slektene
Katalog med utbredelsesdata Arkivert 2. desember 2016 hos Wayback Machine.


== Eksterne lenker ==
Bildegalleri Arkivert 11. april 2016 hos Wayback Machine.
(en) Sibapipunga i Encyclopedia of Life 
(en) Sibapipunga i Global Biodiversity Information Facility 
Sibapipunga – detaljert informasjon på Wikispecies 
(en) Hemilophini – kategori av bilder, video eller lyd på Commons
David Brown (friidrettsutøver)

David Brown (født 19. oktober 1992 i Kansas City) er en friidrettsutøver fra USA som konkurrerer i sprintløp. Han er blind, og konkurrerer i klassen T11. Dette er en klasse for blinde og svaksynte.
Hans fremste internasjonale meritter er gull på 100 meter (T11) i Para-VM i friidrett 2015 i Doha og De paralympiske sommerleker 2016 i Rio de Janeiro. I april 2014 ble han den første blinde utøveren som løp 100 meter under 11 sekunder, da han løp på 10,92 sekunder. Samme dag satte han også verdensrekord i sin klasse på 200 meter, med 22,41 sekunder.


== Bakgrunn ==
Brown fikk diagnosen Kawasakis sykdom da han var 15 måneder gammel, og denne sykdommen førte til grønn stær (glaukom). 13 år gammel fikk han beskjed om at synet ikke kunne reddes. Han flyttet fra Kansas til St. Louis for å gå på Missouri School for the Blind, og begynte da med idrett, både bryting og goalball, før han fokuserte på friidrett.


== Karriere ==
Han ble tatt ut på USAs lag til De parapanamerikanske leker 2011 i Guadalajara. Han deltok imidlertid ikke ved disse lekene.Under De paralympiske sommerleker 2012 i London satte han personlig rekord på 100 meter i semifinalen, med 11,29, men gikk ikke til finalen. Også på 200 meter ble han slått ut i semifinalen, der han løp på 23,47. Han deltok også på USAs stafettlag på 4 × 100 meter, men USA fullførte ikke løpet, og ble slått ut i første runde. Året etter deltok han i Para-VM i friidrett 2013 i Lyon, og fikk der to medaljer. Individuelt kom han på annenplass på 400 meter, med ny personlig rekord på 51,71 sekunder, kun slått av brasilianske Daniel Silva. Han hadde her Rolland Slade som ledsager. I tillegg fikk USA sølv på 4 × 100 meter stafett (T11-13), med ny amerikarekord på 43,62. Brown løp her sammen med Markeith Price, Elexis Gillette og Josiah Jamison. På 200 meter satte han personlig rekord i innledningsheatet, med 22,73 sekunder, og i finalen endte han på fjerdeplass.
I februar 2014 byttet han ledsager, til Jerome Avery. I april 2014 deltok Brown i Mt. SAC Relays i Walnut, og løp der 100 meter på 10,92 sekunder. Han ble med dette den første blinde utøveren i verden som løp 100 meter raskere enn 11 sekunder.I Para-VM i friidrett 2015 vant han 100 meter, på tiden 11,03, og han kom på fjerdeplass på 200 meter. I dette mesterskapet var han USAs flaggbærer ved åpningsseremonien. Han deltok også i De parapanamerikanske leker 2015 i Toronto, der han vant både 100 og 200 meter.
I De paralympiske sommerleker 2016 vant han 100 meter, og ble paralympisk mester. På 200 meter ble han slått ut i semifinalen, og på 400 meter ble han slått ut i innledningsheatet.


== Referanser ==


== Eksterne lenker ==
(en) David Brown – USAs olympiske komité 
(en) Offisiell hjemmeside
(en) Profil hos IPC
(en) Biografi hos IPC
(en) Biografi og resultatoversikt hos IPC
(en) Profil hos Team USA Arkivert 27. juli 2019 hos Wayback Machine.
(en) Rio 2016 - David Brown (paralympiske sommerleker 2016)
(en) Doha 2015 - David Brown (para-VM i friidrett)
(en) Toronto 2015 - David Brown (parapanamerikanske leker 2015)
(en) London 2012 - David Brown (paralympiske sommerleker 2012)
Bueskyting under Parapanamerikanske leker 2011

Bueskyting under parapanamerikanske leker 2011 ble arrangert fra 15. til 17. november 2011, i Pan American Archery Stadium i Guadalajara i Mexico.


== Medaljeoversikt ==


== Medaljevinnere ==


== Kilder ==
IPC - Guadalajara 2011
Exarrhenodes

Exarrhenodes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, avlang, brun trebukk med hvite striper. Antennene er noe lengre enn kroppen, på innersiden med en brem av korte hår. Pronotum er sylindrisk, mye smalere enn dekkvingene. Dekkvingene er jevnbrede med markerte "skuldre", avrundede bak.


== Levevis ==
Disse billene har larver som lever i død ved.


== Utbredelse ==
Arten lever på Borneo.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Exarrhenodes Breuning, 1938
Exarrhenodes flavosticticus Breuning, 1938


== Kilder ==
Liste over slektene
Katalog over gruppen


== Eksterne lenker ==
Bilder av arten Arkivert 2. februar 2017 hos Wayback Machine.
(en) Exarrhenodes i Encyclopedia of Life 
(en) Exarrhenodes i Global Biodiversity Information Facility 
Exarrhenodes – detaljert informasjon på Wikispecies 
(en) Pteropliini – kategori av bilder, video eller lyd på Commons
Union aéromaritime de transport

Union aéromaritime de transport (UAT) var et fransk flyselskap. Det hadde sitt hovedkontor i 8. arrondissement i Paris.


== Historie ==
Flyselskapet ble grunnlagt i 1949 av en gruppe ingeniører og rederiet Chargeurs Réunis. Dette var det samme selskapet som hadde grunnlagt Aeromaritime i 1934 for å drive shippingvirksomhet i Vest-Afrika. Aéromaritime fortsatte i sin nye form i etterkrigstiden som UAT frem til bølgen av afrikansk nasjonalisme resulterte i etableringen av det nye Air Afrique og andre lokale selskaper.


== Operasjoner ==
Tidlig på 1950-tallet ble Douglas DC-4 satt inn på tuter til Dakar, Pointe-Noire og Saigon. I 1951 ble Dakar-ruten forlenget til Abidjan. UAT bestilte de Havilland Comet 1A og tok den i bruk 19. februar 1953 på enkelte ruter i Vest-Afrika og i november ble Comet brukt til Johannesburg. I september 1954 kom den første av en flåte av Nord Noratlas. Flyet ble satt inn i tjeneste og i 1955 ble Comet erstattet med Douglas DC-6 etter dens problemer i BOAC.I 1963 ble Aeromaritime slått sammen med Transporterer Aériens Intercontinentaux og dannet Union de Transporterer Aériens. men Aeromaritime navn fortsatte å bli brukt på noen fly fram til slutten av 1960-tallet.


== Historisk flåte detaljer ==
Følgende flytyper ble operert av UAT:
De Havilland Comet 1A
De Havilland Heron
Douglas DC-3
Douglas DC-4
Douglas DC-6
Douglas DC-8
Norod Noratlas.


== Hendelser ==
Den 26. desember 1958 havarerte en Douglas DC-6B av UAT (F-BGTZ) i Salisbury, Rhodesia (nå Zimbabwe). Tre passasjerer av tilsammen 70 passasjerer og mannskap omkom  i ulykken. Flyet tok av i en tropisk storm, og ble trukket nedover. Havaristedet var innenfor flyplassen.


== Bibliografi ==
R. E. G. Davies: A History of The World Airlines. 1964, Oxford University Press, ISBN ingen


== Referanser ==
Lee Eastman

Lee Eastman, født Leopold Vail Epstein, (født 12. januar 1910, død 30. juli 1991) var en amerikansk show business-advokat og kunstsamler fra New York. Eastman er kjent som faren til Linda McCartney og som agenten til Paul McCartney.
Eastman vokste opp i New York sammen med faren Louis (født i Russland omtrent 1887, immigrerte til USA i 1906) og Stella Epstein, født Freyer. Eastman giftet seg med Louise Lindner, arvingen til Lindner kjøpesenter. Eastman og Lindner fikk fire barn, inkludert John og Linda Eastman. Han er morfar til pottemakeren Heather McCartney, fotografen Mary McCartney, motedesigneren Stella McCartney og musikeren og skulptøren James Louis McCartney. 


== Eastman, The Beatles og Paul McCartney ==
I 1969 tok medlemmene i The Beatles affære etter at Apple Corps gikk stadig dårligere. De måtte ansette en manager. Paul McCartney ville ha Eastman, mens John Lennon ville ha Klein, som han hadde tilbrakt mye tid med. Harrison og Starr valgte også Klein, delvis fordi de var bekymret for at Eastman ville gi fordeler til McCartney, og delvis fordi Kleins arbeiderklassepersonlighet passet mer enn Eastmans øvre middelklasse-advokat-personlighet. Løsningen ble i begynnelsen at Klein og Eastman samarbeidet, men dette gikk ikke i lengden. Klein tok over hele samarbeidet, men McCartney valgte da å saksøke de andre medlemmene av The Beatles for å oppheve Beatles-partnerskapet. Han lyktes med dette. De andre medlemmene ble også etter hvert misfornøyde med Klein, og etter saksøking fra begge parter ble han fjernet.
Lee Eastman og sønnen John representerte Paul McCartney i hans solokarriere. Han ga også McCartney som råd å holde seg til å investere i noe han kunne, for eksempel musikk. Dette medførte at McCartney fikk rettighetene til Buddy Holly. Eastman hjalp McCartney langt bedre enn Klein og påfølgende artister hjalp de andre tre medlemmene, og kombinert med McCartneys suksess som soloartist og medlem i The Wings, gjorde det at McCartney ble den klart rikeste av eks-medlemmene av The Beatles.


== Annet ==
Eastman var kunstinteressert, og var en venn og lenge sadvokat for og samler av kunstverkene til den abstraktekspresjonistiske maleren Willem de Kooning. I tillegg representerte Eastman Billy Joel, David Bowie, Andrew Lloyd Webber og boet til Tennessee Williams.


== Referanser ==
Gabriel Alares

Gabriel Alares (født 26. august 1983 i Bromma i Sverige) er en svensk artist og låtskriver. Han har skrevet flere bidrag til Eurovision Song Contest, blant annet låten «Icebreaker» som deltok for Norge i Eurovision Song Contest 2016.
Alares har drevet med musikk siden han var barn og spilte tidligere i rockebandet The Fast Forwards. I 2013 ble Alares kjent i Sverige da han deltok i den svenske talentkonkurransen Idol, og han endte på sjuendeplass. Han har siden etablert seg som låtskriver i Sverige og har levert en rekke bidrag til Eurovision Song Contest, inkludert Norge.Blant annet skrev han sangen «Icebreaker» sammen med Agnete Johnsen og Ian Curnow på en låtskriverleir i Nederland sommeren 2015. Låten var en av ti som deltok i Melodi Grand Prix 2016, og den vant konkurransen. «Icebreaker» var dermed Norges bidrag til Eurovision Song Contest i Stockholm, der den ble slått ut i semifinalen.


== Bidrag til Eurovision Song Contest ==
Alares har bidratt til følgende låter: 

Alares var også støttevokalist til «A Million Voices», «Falling Stars» og «Icebreaker».


== Referanser ==


== Externe lenker ==
TV4 Idol
Asle Myrvoll

Asle Magnar Myrvoll (født 23. desember 1942, død 23. januar 2017) var en norsk skuespiller og forretningsmann fra Tromsø.
Myrvoll ble kjent for rollen som Lars Rallkattli i flere av Arthur Arntzens oppsetninger om Lars' far Oluf Rallkattli. Rollefiguren Lars var en svært naiv, for ikke å si dum, figur, og skaperen Arthur Arntzen sa at rollen var skrevet for å spilles av Myrvoll, «som var intelligent nok til å klare å spille så dum».Ved siden av skuespillerkarrieren drev Myrvoll en sportsbutikk i Tromsø i over 30 år.Han døde etter lang tids kreftsykdom, 74 år gammel.


== Referanser ==
Ángel Fernández

Ángel Fernández er navnet til flere personer:

Ángel Fernández Roca, argentinsk fotballtrener
Ángel Oswaldo Fernández, ecuadoriansk fotballspiller
Ángel Fernández (håndballspiller), spansk håndballspiller
Alistair Taylor

James Alistair Taylor (født 21. juni 1935, død 9. juni 2004) var en britisk personlig assistent for Brian Epstein som manager for The Beatles. Taylor var med på å oppdage The Beatles sammen med Epstein i Cavern Club i Liverpool den 9. november 1961. Taylor var først ansatt ved Epsteins firma North End Music Stores (NEMS) før han ble en slags «Mr. Fixit» som ordnet ting for medlemmene. Han var blant annet ansvarlig for å fikse rømningsveier for bandet da fansen ble et problem, og han hjalp til med å kjøpe eiendom for medlemmene. Han ble senere daglig leder for Apple Corps, men fikk sparken av Allen Klein etter at alt gikk økonomsisk uforsvarlig.Taylor påsto at det var han som var «Raymond Jones», en 18 år gammel mann med lærjakke som hadde bedt om «My Bonnie». Seks år etter Taylors død gjorde Beatles Bible et intervju med den egentlige Raymond Jones, som fram til da hadde holdt seg skjult, og kunne opplyse om at han var 20 år gammel. Beatles-biografen Mark Lewisohn anså opplysningene som svært sannsynlige.I tillegg til The Beatles, jobbet Taylor også for The Moody Blues og Cream.


== Referanser ==


== Eksterne lenker ==
(en) Alistair Taylor på Internet Movie Database 
(en) Alistair Taylor på AllMusic
Falsoterinaea

Falsoterinaea er en slekt av biller som tilhører den artsrike underfamilien Lamiinae i familien trebukker (Cerambycidae).


== Levevis ==
Disse billene har larver som lever i død ved.


== Utbredelse ==
De to kjente artene i slekten lever henholdsvis i Pakistan og på Taiwan.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860 eller Desmiphorini
Slekten Falsoterinaea Matsushita, 1938
Falsoterinaea pakistana Breuning, 1975
Falsoterinaea rufipennis (Matsushita, 1933)


== Kilder ==
Liste over slektene
Katalog over gruppen Arkivert 7. april 2014 hos Wayback Machine.


== Eksterne lenker ==
Bilder av arten Arkivert 2. februar 2017 hos Wayback Machine.
(en) Falsoterinaea i Encyclopedia of Life 
(en) Falsoterinaea i Global Biodiversity Information Facility 
Falsoterinaea – detaljert informasjon på Wikispecies 
(en) Pteropliini – kategori av bilder, video eller lyd på Commons
Sūtraen om meditasjon på Samantabhadra

Sūtraen om meditasjon på Samantabhadra (tradisjonell kinesisk: 觀普賢菩薩行法經; forenklet kinesisk: 观普贤菩萨行法经; pinyin: guān pǔxián púsà xíngfǎ jīng; japansk: 普賢經; Rōmaji: Fugen-kyō, tibetansk. ཀུན་ཏུ་བཟང་པོ་; Kunde Zangpo) er en mahayanabuddhistisk tekst som forkynner meditasjon og anger.
Den bevarte kinesiske tekst ble oversatt av Dharmamitra mellom 424 og 442 e.Kr. Teksten er ofte inkludert i den den trefoldige lotussūtraen, sammen med lotussutraen og sūtraen med uendelig mange betydninger.


== Kilder ==
Kato, Bunno (1993). The Threefold Lotus Sutra (PDF). Tokyo: Kosei Publishing Company. s. 348. ISBN 4333002087. 

Niwano, Nikkyo (1976), Buddhism For Today: A Modern Interpretation of the Threefold Lotus Sutra, Tōkyō: Kōsei Publishing Co., , arkivert fra originalen on July 22, 2013, https://web.archive.org/web/20130722011540/http://www.rk-world.org/publications/BuddhismforToday.pdf  Arkivert 26. november 2013 hos Wayback Machine.

Reeves, Gene (2008). The Lotus Sutra: A Contemporary Translation of a Buddhist Classic. Somerville: Wisdom Publications. ISBN 0861715713.
Amapanesia

Amapanesia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, slank, gulbrun og svart trebukk. Antennene er noe kortere enn kroppen, de indre leddene er noe kraftige og lysfargede, de ytre tynne og mørke. Pronotum er rektangulært, nesten kvadratisk, gulbrunt med en bred, svart midtstripe og svarte sidestriper. Dekkvingene er jevnt avsmalnende bak de stumpvinklede "skuldrene", gulbrune med brede, svarte sidestriper unntatt på den fremste delen. Beina er gulaktige, relativt korte.


== Utbredelse ==
Arten er utbredt i Colombia, Fransk Guyana og det nordlige Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Hemilophini J. Thomson, 1868
Slekten Amapanesia Martins & Galileo, 1996
Amapanesia exotica (Galileo & Martins, 1991)


== Kilder ==
Liste over slektene
Katalog med utbredelsesdata Arkivert 2. desember 2016 hos Wayback Machine.


== Eksterne lenker ==
Bildegalleri Arkivert 2. februar 2017 hos Wayback Machine.
(en) Amapanesia i Encyclopedia of Life 
(en) Amapanesia i Global Biodiversity Information Facility 
Amapanesia – detaljert informasjon på Wikispecies 
(en) Hemilophini – kategori av bilder, video eller lyd på Commons
Billy Olson

Willis Stuart Olson, kalt Billy eller Bill, (født 3. januar 1930 i Eau Claire, Wisconsin) er en amerikansk tidligere skihopper. Han ble nasjonal mester i 1958.I sitt første år i nasjonal A-klasse tangerte han bakkerekorden på 297 fot (90,5 meter) i Iron Mountain. Samme år ble han nummer 26 i VM i Lake Placid. Han var også på laget til VM i Falun i 1954, men fikk da ikke starte. I OL i Oslo i 1952 fikk han 22.-plass; OL i Cortina d'Ampezzo i 1956 ga 43.-plass. Han vant det nordamerikanske studentmesterskapet i hopp tre år på rad i 1954-56.Olson var aktiv skihopper i mange år, og ble nasjonal veteranmester i 1965, 1966 og 1968. I 1969 var han første hopper utfor Eau Claires nye hoppbakke Silver Mine Hill.Billy Olson ble tatt opp i U.S. Ski & Snowboard Hall of Fame i 1972 og The American Ski Jumping Hall of Fame i 2007.


== Referanser ==


== Eksterne lenker ==
(en) Billy Olson – Olympics.com 
(en) Billy Olson – Olympic.org 
(en) Billy Olson – Olympedia 
(en) Billy Olson – Sports-Reference (OL-resultater – arkivert)
Tigrinestola

Tigrinestola er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, lyst brune eller grå trebukker med mørke flekker. Pronotum har en butt tann midt på hver side og er forholdsvis lite. Antennene er omtrent så lange som kroppen, hvert ledd er lyst innerst og mørkt ytterst. Dekkvingene er jevnbrede.


== Levevis ==
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.


== Utbredelse ==
Slekten er kjent fra det sørvestlige USA og nordlige deler av Mexico.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Desmiphorini
Slekten Tigrinestola Breuning, 1959
Tigrinestola howdeni Chemsak & Linsley, 1966
Tigrinestola nearnsi Heffern & Santos-Silva, 2017
Tigrinestola tigrina (Skinner, 1905)


== Kilder ==
Katalog med utbredelsesdata
Referanseside for arten
Cermabycidae.org - Apodasyini


== Eksterne lenker ==
bugguide.net - Tigrinestola
(en) Tigrinestola i Encyclopedia of Life 
(en) Tigrinestola i Global Biodiversity Information Facility 
(en) Tigrinestola hos ITIS 
(en) Kategori:Tigrinestola – bilder, video eller lyd på Wikimedia Commons 
Tigrinestola – detaljert informasjon på Wikispecies
Neosybra

Neosybra er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, brunlige trebukker. Artene kan være nokså forskjellige i kroppsbygning, noen temmelig lange og slanke, andre mer tettbygde. Antennene er oftest litt lengre enn kroppen. Pronotum er tønneformet, uten tenner på sidene. Dekkvingene er mer eller mindre jevnbrede og ender gjerne i en tann.


== Levevis ==
Larvene lever i død ved.


== Utbredelse ==
Slekten er har en vid utbredelse og finnes i tropisk Afrika, i den sørlige delen av Asia, og i Australia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Apomecynini J. Thomson, 1860
Slekten Neosybra Breuning, 1939
Neosybra affinis Breuning, 1961
Neosybra albomarmorata Breuning, 1961
Neosybra congoana Breuning, 1940
Neosybra costata (Matsushita, 1933)
Neosybra costipennis Breuning, 1957
Neosybra cribrella (Bates, 1873)
Neosybra cylindracea Breuning, 1940
Neosybra cylindrica Breuning, 1939
Neosybra densepunctata Breuning, 1965
Neosybra elongatissima Breuning, 1939
Neosybra excisa Breuning, 1939
Neosybra flavovittata Breuning, 1954
Neosybra flavovittipennis Breuning, 1963
Neosybra fuscofasciata Breuning, 1961
Neosybra fuscosignata Breuning, 1940
Neosybra granulipennis Breuning, 1954
Neosybra hachijoensis (Hayashi, 1961)
Neosybra imitans Breuning, 1940
Neosybra kenyensis Breuning, 1960
Neosybra mabokensis Breuning, 1977
Neosybra mizoguchii (Hayashi, 1956)
Neosybra ochreovittata Breuning, 1939
Neosybra ropicoides Breuning, 1939
Neosybra rotundipennis Breuning, 1939
Neosybra ryukyuensis Breuning & Ohbayashi, 1964
Neosybra sinuicosta Gressitt, 1951
Neosybra strandi Breuning, 1939
Neosybra tokaraensis (Makihara, 1977)


== Kilder ==
Liste over slektene
Katalog over amerikanske slekter


== Eksterne lenker ==
Bildegalleri Arkivert 2. februar 2017 hos Wayback Machine.
(en) Neosybra i Encyclopedia of Life 
(en) Neosybra i Global Biodiversity Information Facility 
(en) Neosybra hos NCBI 
Neosybra – detaljert informasjon på Wikispecies 
(en) Apomecynini – kategori av bilder, video eller lyd på Commons
Ian Curnow

Ian Curnow er en britisk låtskriver og musikkprodusent. Han har jobbet med artister som Kylie Minogue, Donna Summer og Rick Astley. Han er også en av låtskriverne bak «Icebreaker» som vant Melodi Grand Prix 2016 og som var Norges bidrag i Eurovision Song Contest samme år.
Curnow spiller keyboard og piano, og på 1980-tallet hadde han et omfattende samarbeid med produsenten og musikeren Phil Harding. Sammen ble duoen en betydelig samarbeidsparter for mange britiske band, særlig innen remikser. Blant annet sto de bak house-remiksen av Chic-hiten «Le Freak». Curnow og Harding jobbet også for plateselskapet PWL, og Curnow har bidratt på over 60 millioner solgte album.I 2015 deltok Curnow på en låtskriverleir i Nederland, der han skrev sangen «Icebreaker» sammen med svenske Gabriel Alares og norske Agnete Johnsen. Sangen vant Melodi Grand Prix 2016 og deltok også i Eurovision Song Contest i Stockholm samme år. Der ble sangen slått ut i semifinale 2. 


== Referanser ==


== Eksterne lenker ==
(en) Ian Curnow på Discogs 
(en) Ian Curnow på MusicBrainz 
(en) Ian Curnow på AllMusic